Source: https://beta.e-justice.europa.eu/380/HU/succession?CZECH_REPUBLIC&member=1
Timestamp: 2019-12-07 18:59:37+00:00

Document:
A rendelet 45. cikkének (1) bekezdése szerint a végrehajthatóvá nyilvánítás iránti kérelmeket a járási bíróság (okresní soud ) (Prágában az illetékes kerületi bíróság – obvodní soud, Brnoban pedig a Városi Bíróság – Městský soud) bírálja el.
A rendelet 50. cikkének (2) bekezdése szerint a végrehajthatóvá nyilvánításra irányuló kérelem tárgyában hozott határozat elleni jogorvoslat kérdésében a megyei bíróság (krajsky soud) (Prágában a Városi Bíróság – Městský soud) határoz. A jogorvoslatot ahhoz a bírósághoz kell benyújtani, amelynek a határozata ellen a fellebbezést benyújtották.
Az alábbi rendkívüli jogorvoslati kérelmek nyújthatók be:
– megsemmisítés iránti kérelem (žaloba pro zmatečnost)
– perújítás (žaloba na obnovu řízení)
– felülvizsgálat (dovolání)
Valamennyi fent említett rendkívüli jogorvoslatot ahhoz a bírósághoz kell benyújtani, amely a kérelemről első fokon határozott.
Európai öröklési bizonyítványt kizárólag bíróság állíthat ki. Amennyiben az öröklési eljárás még folyamatban van, a bíróság megbízottja jár el, akit a bíróság a különleges bírósági eljárásokról szóló 292/2013 Sb. törvény 100. §-ának (1) bekezdése szerint bíz meg az öröklési eljárással kapcsolatos feladatokkal.
Amennyiben az öröklési eljárás lezárását követően az európai öröklési bizonyítvány kijavítására, módosítására vagy visszavonására van szükség, ez a feladatot a közjegyző, mint a bíróság megbízottja nem végezheti el, mivel megbízatása lejárt és hatásköre megszűnt.
A megyei bíróság (krajsky soud) (Prágában a Városi Bíróság – Městský soud) határoz arról a jogorvoslatról, amely iránti kérelmet az azon bíróság által megbízott közjegyzőhöz vagy járási bírósághoz nyújtották be, amelynek a határozata ellen a fellebbezést benyújtották.
A különleges bírósági eljárásokról szóló 292/2013 Sb. törvény 100. §-ának (1) bekezdése szerint az öröklési eljárással kapcsolatos elsőfokú bírósági feladatokat – egyéb rendelkezések hiányában – bírósági megbízottként közjegyző végzi.

References: bíróság 
 bíróság 
 Bíróság 
 bíróság 
 Bíróság 
 bíróság 
 bíróság 
 bíróság 
 bíróság 
 bíróság 
 Bíróság 
 bíróság